7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 721 της 28 Σεπτ. /2 Οκτ. 1965 (ΦΕΚ Α΄ 178) Περί συμπληρώσεως των διατάξεων περί χορηγήσεων δανείων υπό του Ταμείου Παρακαταθηκών και Δανείων. Έχοντες υπ’ όψιν το άρθρ. 35 του από 21 Μαρτ. 1926 Ν.Δ/τος «περί οργανισμού του Ταμείου Παρακαταθηκών και Δανείων» κυρωθέντος δια του υπ’ αριθ. 3646/28 Νόμου «περί οργανισμού του Ταμείου Παρακαταθηκών και Δανείων» προτάσει του Ημετέρου επί των Οικονομικών Υπουργού και μετά την υπ’ αριθ. 771/65 Γνωμοδότησιν του Συμβουλίου Επικρατείας, απεφασίσαμεν και διατάσσομεν: «Άρθρο μόνο. -Το Ταμείο Παρακαταθηκών και Δανείων μπορεί να χορηγεί τοκοχρεωλυτικά δάνεια, ασφαλισμένα με υποθήκη ή προσημείωση υποθήκης, σε ακίνητα, που βρίσκονται στην Ελληνική Επικράτεια, εφόσον η αξία τους είναι ίση με το ποσό του δανείου και των τυχόν άλλων εμπραγμάτων βαρών προσαυξημένη κατά ποσοστό τουλάχιστον 30% και, εάν είναι οικόπεδα, να είναι οικοδομήσιμα. Για τους λοιπούς όρους χορηγήσεως των δανείων εφαρμόζονται οι διατάξεις του από 24/30 Ιουν. 1946 β.δ./τος (ΦΕΚ 206 Α΄), όπως τροποποιήθηκαν μεταγενέστερα με το από 31.10/19.11.1953 β.δ. (ΦΕΚ 334 Α΄)». Το άρθρο μόνο, που είχε αντικατασταθεί από την παρ. 1 άρθρ. 6 Νόμ. 1468/1984 (ΦΕΚ Α΄ 109), αντικαταστάθηκε και πάλι ως άνω από το άρθρ. 27 Νόμ. 2093/1992, ΦΕΚ Α΄ 181 (τόμ. 28Α σελ. 358,788). 